ธนาคารออมสิน เปิดจองสิทธิ์ฝากเงินรับกระปุกออมสิน มหกรรมการออม ประจำปี 2565
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารได้จัดมหกรรมการออม ประจำปี 2565 ขึ้นเป็นครั้งแรก เนื่องในโอกาสวันออมแห่งชาติ 31 ตุลาคม 2565 เพื่อสร้างกระแสชวนคนไทยจุดพลังการออมอย่างมีเป้าหมาย ผ่านผลิตภัณฑ์เงินฝาก โดยเฉพาะการฝากเงินเพื่อรับกระปุกออมสินรุ่นวันออมแห่งชาติ ซึ่งปีนี้ผู้ฝากเงินสามารถจองสิทธิ์รับกระปุกได้มากถึง 3 รุ่น ทั้งรุ่นสำหรับบุคคลทั่วไป เลือกรับได้ที่สาขา และกระปุกออมสินลวดลาย Digital Art อีก 2 รุ่น สำหรับบุคคลทั่วไป และนักเรียนของสถานศึกษา Digital School Bank ในโครงการของธนาคารออมสินสำหรับการฝากเงินเพื่อรับกระปุกออมสิน สามารถจองสิทธิ์ฝากเงินได้ล่วงหน้า โดยกระปุกรถตู้ Social Bank จองสิทธิ์ฝากเงิน ที่เว็บไซต์ www.gsb.or.th หรือ Line Official : GSB Society ระหว่างวันที่ 27-30 ตุลาคม 2565 พร้อมฝากเงินตั้งแต่ 500 บาทขึ้นไป ที่สาขาธนาคาร ในวันที่ 31 ตุลาคม– 3 พฤศจิกายน 2565 สำหรับกระปุกออมสิน “ไหลมาเทมา” จองสิทธิ์ฝากเงินทางเว็บไซต์ GSB Metaverse (สำหรับบุคคลธรรมดา) ในวันที่ 31 ตุลาคม– 14 พฤศจิกายน 2565 พร้อมฝากเงินตั้งแต่ 500 บาทขึ้นไป ในวันที่ 4 – 30 พฤศจิกายน 2565 และกระปุกออมสิน “ออมสุขออมสิน” จองสิทธิ์ทางเว็บไซต์ GSB Metaverse วันที่ 31 ตุลาคม – 30 พฤศจิกายน 2565 พร้อมเปิดบัญชีเงินฝากใหม่และฝากเงิน 100 บาทขึ้นไป ระหว่างวันที่ 4 - 15 ธันวาคม 2565 (เฉพาะนักเรียนในโครงการ Digital School Bank เท่านั้น )